П Р О Т О К О Л   № 19
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 10.11.2020 г.

Днес, 10.11.2020 г. /вторник/ от 13.00 ч. се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ:  Гергана Мутафова 

ЧЛЕНОВЕ:  Калина Чапкънова 
    Евгени Диков - отсъства

На заседанието присъстват: експертният сътрудник на комисията Светла Кирилова – старши експерт-съдебна администрация, Стефка Тодорова – старши експерт-съдебна администрация – отдел ЧРВССАОСВ и техническият сътрудник Мариана Георгиева.

Д Н Е В Е Н   Р Е Д:

1. ОТНОСНО: Предложение /вх. № ВСС-10981/22.10.2020 г./ от главния прокурор по искането на административния ръководител на Софийска градска прокуратура за увеличаване щатната численост с 3,5 щ.бр. за съдебни служители: 1 щ. бр. за длъжността „завеждащ служба“, 0,5 щ. бр. за длъжността „съдебен деловодител“, 1 щ. бр. за длъжността „експерт, връзки с обществеността“, 1 щ. бр. за длъжността „системен администратор“ и трансформация на 1 щ.бр. за длъжност „младши специалист-организационна дейност“ в 1 щ.бр. за длъжност „старши специалист-организационна дейност“.

КОМИСИЯ "СЪДЕБНА АДМИНИСТРАЦИЯ" към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ОТХВЪРЛЯ искането за трансформиране на 1 щ.бр. за длъжност „младши специалист-организационна дейност“ в 1 щ.бр. за длъжност „старши специалист-организационна дейност“ в Софийска градска прокуратура.
1.2. Изпраща на главния прокурор, по компетентност.

Комисия „Съдебна администрация" предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.3. РАЗКРИВА, на основание чл. 30, ал. 5, т. 8 от ЗСВ, 3,5 /три и половина/ щ. бр. за съдебни служители в Софийска градска прокуратура, както следва:
- 1 /една/ щ.бр. за длъжността „завеждащ служба“ 
- 0,5 /половин/ щ. бр. за длъжността „съдебен деловодител“
- 1 /една/ щ. бр. за длъжността „експерт, връзки с обществеността“
- 1 /една/ щ. бр. за длъжността „системен администратор“.

МОТИВИ: За периода 2018 – 2020 г., с оглед разширяването на правомощията на специализираните прокуратури общо 17 служители от специализираната администрация на СГП преминаха по щата на СпП.
Към настоящия момент съотношението между броя на магистратите спрямо броя на съдебните служители е 1,02, при средно - 1,29. Поради ниското съотношение липсва възможност за оптимизиране на съдебната администрация. 
Данните за натовареност за 1-вото шестмесечие 2020 г. също сочат високи показатели - 1,12 при средно 1,03 за окръжните прокуратури.
За срочното и качествено осъществяване на дейностите, свързани с големия документооборот на преписките и делата, считаме че е обосновано увеличението на специализираната администрация със „завеждащ служба“ и „съдебен деловодител“.
По повод разкриване на длъжност „експерт – връзки с обществеността“, в щата на СГП няма утвърдена такава щатна бройка. Съгласно утвърдените Правила за медийната комуникация в системата на ПРБ в апелативните прокуратури, АСП, СГП и СРП се назначават служители, отговорни за работата с медиите. Предвид разследваните дела от СГП, преобладаващо са с фактическа и правна сложност и висок обществен интерес, поради което считаме, че искането е обосновано.
Към настоящия момент в звено „Информационно обслужване“ са утвърдени 6 щ. бр. – 1 ръководител сектор, 2 – главни специалиста ИО, 2 – младши специалист-статистик и 1 системен администратор. При приемливо натоварване на един системен администратор 40–70 компютърни работни места, предвид утвърдения щат от общо 358 щ. бр., наличието на една щ.бр. е крайно недостатъчна. 
Също така с решение на ВКС от м. 10.2020 г., уволнението на лице, заемащо длъжността до 11.09.2017 г. е признато за незаконно и предстои възстановяване на заеманата от служителя длъжност преди уволнението.
Увеличението на щатната численост на съдебните служители ще бъде финансово обезпечено за сметка на утвърдения бюджет на ПРБ за 2020 г.

ВНАСЯ предложението в заседание на Прокурорската колегия на Висшия съдебен съвет, насрочено на 18.11.2020 г., за разглеждане и произнасяне. 

2. ОТНОСНО: Писмо от главния прокурор за провеждане на видеоконферентен разговор с представители на Апелативен район – София и Апелативен район – Пловдив във връзка с продължаващия процес по оптимизиране структурата на районните прокуратури, считано от 01.01.2021 г. /вх. № ВСС-10633/22.10.2020 г./

КОМИСИЯ "СЪДЕБНА АДМИНИСТРАЦИЯ" към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ПРИЕМА за сведение писмото от главния прокурор за провеждане на видеоконферентен разговор с представители на Апелативен район – София и Апелативен район – Пловдив във връзка с продължаващия процес по оптимизиране структурата на районните прокуратури, считано от 01.01.2021 г.

3. ОТНОСНО: Писмо от главния прокурор с приложена информация от директора на Националната следствена служба и заместник на главния прокурор по разследването, за дейността на отдел 05 „Аналитичен-методически“ за периода 01.01.2020 г. – 12.10.2020 г., в изпълнение на решение на ПК по протокол № 35/07.10.2020 г., д.т. 17. /вх. № ВСС-9901/22.10.2020 г./

КОМИСИЯ "СЪДЕБНА АДМИНИСТРАЦИЯ" към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ПРИЕМА за сведение Информацията за дейността на отдел 05 „Аналитично-методически“ в НСлС.
3.2. Приобщава информацията към предложението на главния прокурор за увеличаване щатната численост на служителите в НСлС и внася в Прокурорска колегия, за разглеждане и произнасяне.

4. ОТНОСНО: Извлечение от протокол № 26/22.10.2020 г. на Пленума на ВСС относно проект на Приоритет 10 „Институционална рамка“ от Националната програма за развитие на България 2030.

КОМИСИЯ "СЪДЕБНА АДМИНИСТРАЦИЯ" към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. ИЗРАЗЯВА положително становище по проект на Приоритет 10 „Институционална рамка" от Националната програма за развитие на България 2020.
4.2. ИЗПРАЩА решението за приобщаване към преписката, внесена от Комисия по правни въпроси в Пленума на ВСС.

ПРЕДСЕДАТЕЛ 
НА КОМИСИЯТА:     /п/
			   ГЕРГАНА МУТАФОВА